בית"ר ירושלים שחזרה אחרי שנה אחת לליגה א' פתחה את עונת 2018-2019 עם ניצחון מרשים בדרבי 65-42 על אס"א ירושלים.
בתחילת הרבע הראשון שתי הקבוצות שיחקו כדורסל מבובלבל עם הרבה החטאות מתחת לסל ומזריקות פנויות.
עידו זבולון מאס"א קלע את הנקודות הראשונות במשחק מקו העונשין והעלה את אס"א ירושלים ל2-0. מהעבר השני אושרי קרעי, הסנטר ששיחק בעונה שעברה באס"א וחזר לבית"ר לקדנציה שניה קלע את הסל הראשון של בית"ר.
המשך הרבע המשיך בנדנדת סלים בין שתי הקבוצות והסתיים בתוצאה 11-10 לבית"ר.
ברבע השני העלו הצהובים את האינטנסיביות בהגנה עם כניסתם של בן שיטרית ואביאל נאמן-צדק למגרש.
מובילי הכדור של בית"ר הריצו את הקבוצה בכל הזדמנות, שלשה של נאמן-צדק בתוספת סלים של אביב גוטמן ודניאל סטולרו סירו לבית"ר יתרון 15 במחצית 32-17 לבית"ר.
ברבע האחרון שתי הקבוצות התקשו למצוא את הסל כשכל אחת מהן קולעת 9 נק' בלבד. 65-42 לבית"ר בסיום.
גבי גפן מאמן בית"ר ירושלים: "כמו שאמרתי לאורך תקופת ההכנה, בנינו קבוצה של פייטרים שנותנים הכל על המגרש. יש לנו סגל חדש, אבל לאט לאט מתחיל להבנות פה תלכיד. אסור לנו לחשוב שהניצחונות יבואו בקלות, נצטרך להלחם על כל פוזשן וכל ניצחון בעונה הזאת. נבוא לתת את המקסימום בכל משחק"